Qay Foks maskası

Qay Foks maskası — 1605-ci il 5 noyabrda London Lordlar Palatasını partlatmaq cəhdində iştirak etmiş, "Barıt sui-qəsdi"nin ən tanınmış üzvü Qay Foksun üslublaşdırılmış təsviri. Alan Mur tərəfindən yazılmış və 1982–1989-cu illərdə nəşr olunan "V for Vendetta" qrafik romanı üçün illüstrator David Lloyd tərəfindən yaradılmışdır. Qay Foks gecəsinin qeyd olunmasının bir hissəsi kimi uzun müddət əvvəl yandırılan heykəlciklərdə Foksu təmsil etmək üçün istifadə olunan maskalardan ilhamlanaraq, Lloyd maskanı qırmızı yanaqlı, hər iki ucu yuxarı qalxan geniş bığlı və incə, şaquli, ucu iti saqqallı, gülümsəyən bir üz kimi dizayn etmişdir. Bu maska qrafik romanın süjetində anarxist protaqonist "V" tərəfindən taxılır.

Qrafik romanın və onun 2005-ci il film adaptasiyasının çıxışından sonra bu dizayn geniş etirazların simvoluna çevrildi, sonradan isə dünyanın müxtəlif yerlərində anti-sistem etirazlarında istifadə edilərək onlayn haktivist qrup "Anonymous"un da rəmzinə çevrildi. Bunun nəticəsində maska "Anonymous maskası" kimi də tanınmağa başladı.

 İstinadlar 

Kateqoriya:Anonymous (haker qrupu)
Kateqoriya:İnternet memləri
Kateqoriya:İngiltərə ixtiraları